Bombaški napad u Rangoonu
<s>Bombaški napad u Rangoonu je bio pokušaj atentat na južnokorejskog predsjednika Jeon Du-hwana koji se dogodio 9. listopada 1983. godine u Burmi.</s><s>Napad je organizirala Sjeverna Koreja.</s>

<s>Tog je dana Jeon Du-hwan bio u službenom posjetu Rangoonu, tadašnjem glavnom gradu Burme.</s><s>Tokom posjete, planirao je odati počast Aung Sanu, jednom od osnivača nezavisne Burme, koji je u ubijen u atentatu 1947. godine, u Mauzoleju mučenika.</s><s>Dok se dio predsjednikove pratnje okupljao u mauzoleju, jedna od tri bombe skrivene pod krovom je eksplodirala.</s><s>Velika eksplozija je raznijela krov, koji se počeo urušavati i ubio 21, a ranio 46 osoba.</s><s>Među žrtvama su bila i tri visoka dužnosnika Južne Koreje - ministar vanjskih poslova I Beom-seok, ministar gospodarstva i zamjenik premijera te ministar trgovine i industrije.</s><s>Među ostalim žrtvama je bilo 14 savjetnika, novinara i članova sigurnosnih službi te četiri burmanska državljanina, među kojima i tri novinara.</s><s>Predsjednik je spašen čistom slučajnošću - njegov automobil je zapeo u prometu pa je kasnio, stigavši do mauzoleja samo nekoliko minuta nakon eksplozije.</s><s>Bomba je navodno eksplodirala ranije zbog lažne obavijesti, koja je izazvala zabunu među atentatorima.</s>

<s>Burmanska policija je ubrzo identificirala trojicu atentatora, časnika Korejska narodna armija.</s><s>Njih su se trojica iskrcali u Rangoonu, a eksplozive su dobili preko korejske diplomatske misije.</s><s>Kang Min-chul i treći napadač su pokušali počiniti samoubojstvo ručnom bombom, međutim preživjeli su i bili uhapšeni, iako je Kang izgubio ruku.</s><s>Treći osumnjičenik, Zin Bo, uspio je pobjeći, ali ga je pronašla burmanska vojska.</s><s>Zin je uspio ubiti tri vojnika prije nego su ga burmanski vojnici ubili.</s><s>Kang Min-chul je priznao svoje sudjelovanje u misiji i otkrio upletenost Sjeverne Koreje u atentat, čime je izbjegao smrtnu kaznu; njegov kolega je obješen.</s><s>Službena Sjeverna Koreja je negirala bilo kakvu povezanost s Kangom, koji je odveden u zatvor u Rangoonu.</s><s>Preminuo je 18. svibnja 2008. godine.</s>

<s>Bombaški napad je naišao na osude diljem svijeta.</s><s>Burma je prekinula sve diplomatske odnose sa Sjevernom Korejom, a čak je i Kina oštro osudila napad i prekinula diplomatske odnose na nekoliko mjeseci.</s><s>Uz to, Sjeverna Koreja je kritizirana i od strane kineskih državnih medija.</s>

<s>Historija Mjanmara
Historija Sjeverne Koreje
Historija Južne Koreje
Atentati
1983
Hladni rat</s>

